Държавен вестник, бр. 7, 2004 г., стр. 61

Б Р О Й  7
Д Ъ Р Ж А В Е Н   В Е С Т Н И К
С Т Р .  61
Член 8
Всяка от договарящите се страни финансира
своята част от дейностите по сътрудничество-
то. В случай на обмен на експерти разходите за
пътуване и престой поема всяка страна съот-
ветно за своите експерти.
Член 9
Всички спорни въпроси, свързани с тълку-
ването и изпълнението на тази спогодба, се ре-
шават чрез взаимни консултации и преговори
между договарящите се страни.
Член 10
В тази спогодба могат да се правят измене-
ния и допълнения при писмено съгласие на
договарящите се страни. Те влизат в сила по
реда на чл. 11.
Член 11
1. Тази спогодба се сключва за неопределен
срок и влиза в сила от датата на подписването.
2. Всяка от договарящите се страни може
да денонсира тази спогодба, като уведоми пис-
мено другата договаряща се страна за своето
намерение.
3. Действието на спогодбата се прекратява
след 6 месеца от датата на получаване от друга-
та договаряща се страна на такова съобщение.
Подписана на 17 октомври 2003 г. в Париж в
два екземпляра, всеки от които на български,
сръбски и английски език, като и трите текста
имат еднаква сила.
При различие в тълкуването на спогодбата
меродавен е текстът на английски език.
За Държавната агенция
За Бюрото за мерки и
за метрология и техни-
ценни метали
чески надзор на
на Сърбия и
Република България:
Черна гора:
Ани Тодорова,
Драган Милошевич,
председател
директор
2739
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 1
от 12 януари 2004 г.
за борба с ерозията и свлачищата в горския
фонд и строежът на укрепителни съоръжения
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят ус-
ловията и редът за провеждане на борбата с
ерозията и свлачищата в горския фонд (ГФ) и
строежът на укрепителни съоръжения, както
и приемането и отчитането на извършените
противоерозионни и противосвлачищни ме-
роприятия.
(2) За успешно провеждане на борбата се при-
лагат организационни хидротехнически и лесо-
мелиоративни мероприятия.
Чл. 2. Националното управление по горите
(НУГ) и неговите структури и специализира-
ни териториални звена организират, ръководят
и контролират дейностите по борба с ерозията
и свлачищата в ГФ и строежа на укрепителни
съоръжения.
Чл. 3. Борбата с ерозията и свлачищата в
ГФ и строежът на укрепителни съоръжения са
за сметка на:
1. собствениците—за горите и земите, соб-
ственост на физически и юридически лица и на
общините;
2. Националното управление по горите—за
горите и земите, включени в държавния горски
фонд (ДГФ), и за случаите по чл. 46, ал. 3 от
Закона за горите (ЗГ), когато се извършва стро-
ителство или поддържане на технико-укрепи-
телни съоръжения в гори и земи от ГФ, вклю-
чени в технически проекти и програми за борба
с ерозията, одобрени от НУГ;
3. Министерството на околната среда и во-
дите (МОСВ)—за горите и земите, включени в
националните паркове;
4. ползвателите—за горите и земите от ДГФ,
върху които е предоставено безвъзмездно пра-
во на ползване на държавни училища, на науч-
ни институти и на юридически лица на бюджет-
на издръжка, които провеждат обучение или
извършват научна дейност, свързани с управле-
нието, стопанисването, устройството и опазва-
нето на горите.
Г л а в а  в т о р а
БОРБА С ЕРОЗИЯТА
Раздел I
Организационни мероприятия
Чл. 4. (1) За подпомагане на дейността на
НУГ и неговите структури и специализирани
териториални звена началникът на НУГ наз-
начава със заповед Национален съвет за защи-
та от ерозия, порои и свлачища в ГФ и строежа
на укрепителни съоръжения (национален съвет).
(2) Националният съвет е консултативен ор-
ган, в който се включват специалисти, определе-
ни от Министерството на земеделието и горите
(МЗГ), Министерството на околната среда и во-
дите (МОСВ), Министерството на регионалното
развитие и благоустройството (МРРБ), НУГ и
неговите структури и специализирани територи-
ални звена, Лесотехническия университет (ЛТУ)
и Българската академия на науките (БАН).
(3) Националният съвет се ръководи от пред-
седател, който се определя от началника на НУГ
със заповедта по ал. 1.
(4) Националният съвет обсъжда основни
въпроси, свързани със защитата от ерозия, по-
рои и свлачища, плана и отчета за предвидени-
те и извършени през годината противоерозион-
ни и противосвлачищни мероприятия в ГФ и
въз основа на направените констатации изгот-
вя предложения до началника на НУГ за пред-
приемане на необходимите мерки.